    
На основу члана 15. члана 17. члана 18. и члана 19. Закона о јавном информисању и медијима („Сл. гласник РС", бр. 83/2014, 58/2015, и 12/2016-аутентично тумачење), члана 4. Правилника о суфинансирању пројеката за остваривање јавног интереса у области јавног информисања („Сл. гласник РС“ бр.16/2016 и 8/2017), члана 8. Одлуке о буџету Општине Кладово за 2019. годину („Сл. лист Општине Кладово“, бр. 15/2018) и члана 70. Статута Oпштине Кладово („Сл. лист Oпштине Кладово“, бр. 7/2019), Општинско веће Општине Кладово на седници одржаној дана 09. априла.2019. године, донело је:
ОДЛУКУ
О РАСПИСИВАЊУ ЈАВНОГ ПОЗИВА ЗА УЧЕШЋЕ НА КОНКУРСУ ЗА СУФИНАНСИРАЊЕ ПРОЈЕКАТА РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА ЗА 2019. ГОДИНУ

I

Расписује се Јавни позив за учешће на конкурсу за суфинансирање пројеката ради остваривања јавног интереса у области јавног информисања за 2019. годину (у даљем тексту: Конкурс). Јавни интерес односи се на:
-истинито, непристрасно, правовремено и потпуно информисање свих грађана Општине Кладово;

-информисање особа са инвалидитетом и других мањинских група,

-подршку производњи медијских садржаја у циљу заштите и развоја људских права и демократије, унапређивања правне и социјалне државе, слободног развоја личности и заштите деце и младих, развоја културног и уметничког стваралаштва, развоја образовања, укључујући и медијску писменост као део образовног система, развоја науке, развоја спорта и физичке културе и заштите животне средине и здравља људи,
-унапређивање медијског и новинарског професионализма

-унапређивање осталих медијских садржаја који доприносе задовољавању потреба грађана за информацијама и садржајима из свих области живота, без дискриминације.
Укупан износ средстава намењен за суфинансирање пројеката ради остваривања јавног интереса у области јавног информисања из буџета Општине Кладово по овом Конкурсу, износи 5.000.000,00 (словима: пет милиона) динара.

II
Учесник Конкурса за остваривање јавног интереса у области јавног информисања за 2019. годину може бити: 
1) издавач медија који је уписан у регистар медија

2) правно лице, односно предузетник који се бави производњом медијских садржаја и који приложи доказ да ће суфинансирани медијски садржај бити реализован путем медија.
III
Оцену и предлог одлуке о суфинансирању предлога пројеката пристиглих на Конкурс извршиће Комисија која ће бити именована од стране руководиоца органа који је расписао конкурс, у складу са Законом о јавном информисању и медијима („Службени гласник РС", бр. 83/2014, 58/2015, и 12/2016-аутентично тумачење) и Правилником о суфинансирању пројеката за остваривање јавног интереса у области јавног информисања („Сл. гласник РС“ бр.16/2016 и 8/2017).
Број: 642-2/2019-II
У Кладову, 09.04.2019.године

